Knut Borge

Knut Conrad Borge (født 2. september 1949, død 9. april 2017) var en norsk programleder, konferansier, journalist og komiker.

Han hadde økonomisk artium og hadde diverse engasjement i ukepressen (blant annet Alle Menn, 1972–80), hvorpå han gikk til VG (1980–85). I tillegg til fast arbeide foretrakk Borge ellers å freelance for NRK (1973–2012) samt at han bidro i magasin som KOnK og Dagens Næringsliv (1988–95).

Borge var i oppsetningen «Lekeland» på Chat Noir (1992).

Jazzjournalistikk 
Den jazzinteresserte Borge var flere ganger deltaker i Gjett på Jazz og derigjennom ble han europamester. Videre var han redaktør av Jazznytt tidlig på 1970-tallet, og han tok initiativet til den kortlivede festivalen Norske Jazzdager (1973). Han var programleder for jazzprogrammet Swing & sweet (1985–1998) sammen med Leif «Smokerings» Anderson i 13 år.

Den senere tid arbeidet han med Lars Nilsen om «Studio Sokrates» samt Knut Reiersrud om «Bluesasylet» (NRK). I 2004 ledet han Norsk jazzforums «Milestones in Jazz» som turnerte landet.

Borge åpnet ofte jazzfestivaler, og han var i 1979–1989 fast konferansier på Moldejazz.

Utmerkelser 
 Molderosen (1982)
 Lytterprisen (1996)

Program han ledet 

 1998–99 Jorda rundt
 1997–99 Gjennom nøkkelhullet
 1997 Spinn
 1993 Helan & Helan
 1992–93 Borgulfsens betasuppe
 1990–91 Lørdagsrarieté
 Du skal høre mye (fast deltaker i noen år)
 Spellemannprisen, konferansier i syv år (1991–).
 20 spørsmål, radio- og TV-spørrelek 
 Knuts kube (NRK TV, 1988). Lørdagsunderholdning (tre programmer), der man som med Rubiks kube belyser ulike sider av kveldens tema (bevegelse, lyd og verbalitet) ved gjentatt vridning.  
 Swing og sweet med Leif Anderson (NRK radio)
 Nitimen og Reiseradioen, programleder i flere perioder
 Borgulfsen, senkveld med Torkjell Berulfsen (NRK Radio, 1984–95).
 Fiaskomagasinet, samt serien vinterfræs, vårfræs og sommerfræs (1976).  Med Erik Hansen og Thor Rasmus Bjerknes.

 Diskografi 
Borge har forestått flere utgivelser innen jazz på etiketten Bare Bra Musikk i samarbeid med Leif Anderson
 Swing & Sweet (Dobbelt CD, 1992)
 Sophisticated Swing (Dobbelt CD, 1996)
 Sophisticated Saxophones, CD (1998)
 Sophisticated Ladies, CD (1998)
 For Sophisticated Swingers, CD (1998)

Deltar på
 Guttorm Guttormsen Kvartett: Soturnudi (1975)
 Per Husby: Peacemaker (1977)
 VG: På gang 3 (1981)
 VG: På gang 4 (1981)
 VG: På gang 6 (1982)
 VG: På gang 8 (1982)
 VG: På gang 10 (1983)
 VG: På gang 11 (1983)
 VG: På gang 12 (1983)
 VG: På gang 13 (1984)
 VG: På gang 15 (1984)
 Universal Music: Knut Borge presenterer sine jazzfavoritter (2004)
 Harald Heide-Steen jr.: Musikalske Minner (2008)
 John Lloyd & John Mitchinson, oversatt av Bjørn Alex Herman: En ytterst interessant lydbok om alt du ikke vet (2009)

 Bokutgivelser 
 Grand Prix eller det største siden svartedauen, humorbok med ill. av Morten M. Kristiansen, Gyldendal, 1986
 Dame fikk fenalår på grunn av utmagra hannkatt. Norske sensasjonar, humorbok med Torkjell Berulfsen og Tor Gabrielsen, samt Knut-Anders Løken (ill.), Samlaget, 1989
 Kjære skrythals, humorbok med Tore Skoglund, Cappelen 1994
 Kjære landsmenn, humorbok med Tore Skoglund, Cappelen 1995
 Alt for Norge, og vel så det'', humorbok med Tore Skoglund, Cappelen, 2005

Referanser

Eksterne lenker 
 
 
 
  Tett på nett (VG, 1997)
  Dagbladet (Portrettintervju Magasinet, 23. august 2008)

Programledere for NRK
Jazzjournalister
NRK-journalister
Norske journalister
Norske humorister
Personer fra Bærum kommune
Lytterprisen